stanford-oval/wikipedia huggingface dataset:
רונאלד וורם
הערות שוליים

↑  טבלת שיאני המבקיעים של דיסבורג בבונדסליגה באתר worldfootball.net
↑  טבלת שיאני המבקיעים של איינטרכט בראונשווייג בבונדסליגה באתר worldfootball.net
| נבחרת מערב גרמניה – אולימפיאדת מינכן 1972 |
| --- | --- | --- |
|  1 וינהולד •  2 בלטס •  3 הולמן •  4 שמיט •  5 הברמן •  6 בליידיק •  7 ביץ •  8 זליגר •  9 וונדר •  10 הנס •   11 וורם •  12 מיץ • 13 ניקל •  14 קאלץ • 15 זילמן • 16 קאלב • 17 היצפלד • 18 האמס • 19 בראדלר • מאמן: דרוואל |  1 וינהולד •  2 בלטס •  3 הולמן •  4 שמיט •  5 הברמן •  6 בליידיק •  7 ביץ •  8 זליגר •  9 וונדר •  10 הנס •   11 וורם •  12 מיץ • 13 ניקל •  14 קאלץ • 15 זילמן • 16 קאלב • 17 היצפלד • 18 האמס • 19 בראדלר • מאמן: דרוואל | מערב גרמניה |
| נבחרת מערב גרמניה – יורו 1976 (מקום שני) |
| --- | --- | --- |
|  1 מאייר •  2 פוגטס •  3 דיץ •  4 שוורצנבק •  5 בקנבאואר •  6 וימר •  7 בונהוף •  8 הנס •  9 מילר •  10 ביר •   11 הולצנביין •  12 וורם • 13 דאנר •  14 בונגארץ • 15 פלוהה • 16 נוגלי • 17 קאלץ • 18 קארגוס • מאמן: שן |  1 מאייר •  2 פוגטס •  3 דיץ •  4 שוורצנבק •  5 בקנבאואר •  6 וימר •  7 בונהוף •  8 הנס •  9 מילר •  10 ביר •   11 הולצנביין •  12 וורם • 13 דאנר •  14 בונגארץ • 15 פלוהה • 16 נוגלי • 17 קאלץ • 18 קארגוס • מאמן: שן | מערב גרמניה |
| נבחרת מערב גרמניה – מונדיאל 1978 |
| --- | --- | --- |
|  1 מאייר •  2 פוגטס •  3 דיץ •  4 רוסמן •  5 קאלץ •  6 בונהוף •  7 אברמצ'יק •  8 צימרמן •  9 פישר •  10 פלוהה •   11 רומניגה •  12 שוורצנבק • 13 קונופקה •  14 ד.מילר • 15 ביר • 16 קולמן • 17 הולצנביין • 18 צווה • 19 וורם • 20 ה.מילר • 21 קארגוס • 22 בורדנסקי • מאמן: שן |  1 מאייר •  2 פוגטס •  3 דיץ •  4 רוסמן •  5 קאלץ •  6 בונהוף •  7 אברמצ'יק •  8 צימרמן •  9 פישר •  10 פלוהה •   11 רומניגה •  12 שוורצנבק • 13 קונופקה •  14 ד.מילר • 15 ביר • 16 קולמן • 17 הולצנביין • 18 צווה • 19 וורם • 20 ה.מילר • 21 קארגוס • 22 בורדנסקי • מאמן: שן | מערב גרמניה |
רוברט משוידובדזה

רוברט ניקולאביץ' משוידובדזה (ברוסית: Роберт Николаевич Мшвидобадзе; נולד ב-17 באוגוסט 1989) הוא ג'ודוקא רוסי. משוידובדזה מתחרה בקטגוריית המשקל עד 60 ק"ג, סגן אלוף העולם (2018) ואלוף אירופה (2017, 2020).
קריירה

בנובמבר 2012, משוידובדזה זכה במדליה הראשונה שלו בתחרות מהסבב העולמי כאשר זכה במדליית ארד בגראנד פרי צ'ינגדאו. בשנת 2013 הוא זכה בשתי מדליות ארד בגראנד פרי סמסון וגראנד סלאם באקו. בדצמבר 2016 משוידובדזה זכה במדליית ארד בגראנד סלאם טוקיו היוקרתי לאחר שניצח באיפון את אמרטובשין דאשדווה המונגולי בקרב על המדליה. באוקטובר 2017 הוא זכה במדליית זהב בגראנד סלאם אבו דאבי לאחר שניצח בגמר את פליפה קיטדאי הברזילאי.
באליפות אירופה 2017 שנערכה בוורשה, זכה משוידובדזה במדליית זהב. בסיבוב הראשון הוא ניצח את מקסים קילמאו הבלארוסי, בשמינית הגמר הוא ניצח את ברנרד אזינוביץ' הקרואטי וברבע הגמר הוא ניצח את אורחן ספארוב האזרי. בחצי הגמר משוידובדזה ניצח את לוקהומי צ'קהוימיאני הגיאורגי ובגמר גבר על יאניסלב גרצ'ב הבולגרי.
באליפות העולם 2018 שנערכה בבאקו, משוידובדזה זכה במדליית הכסף בקטגוריית המשקל עד 60 ק"ג לאחר שניצח 5 מתוך 6 קרבות. משוידובדזה התחיל בסיבוב השני בו ניצח את מוחמד ג'ומיר אודין רוני מבנגלדש. בסיבוב השלישי הוא ניצח בניקוד ווזארי את לוקה מקיידזה הצרפתי, בשמינית הגמר הוא ניצח בווזארי את מורטיז פלאפקי הגרמני וברבע הגמר הוא ניצח את לי הא-רים הקוריאני. בחצי הגמר משוידובדזה ניצח באיפון את אמירן פאפינשווילי הגיאורגי ובגמר הפסיד לנאוהיסה טקאטו היפני.
בדצמבר 2018, הוא זכה במדליית זהב בטורניר המאסטרס היוקרתי שנערך בגואנגג'ואו. בשמינית הגמר הוא ניצח בניקוד ווזארי את לוחום צ'חווימיאני הגיאורגי, ברבע הגמר הוא ניצח את אריק טקאבטקה הברזילאי בזמן ניקוד זהב ובחצי הגמר הוא גבר ילדוס סמטוב הקזחי בזכות עונשים. בגמר משוידובדזה התמודד מול אמירן פאפינאשווילי הגיאורגי ולאחר שהקרב נכנס לזמן ניקוד זהב, הוא הצליח לבצע תרגיל טאני-אוטושי מוצלח שזיכה אותו בניקוד ווזארי וניצחון.
באליפות אירופה 2020 אשר נערכה בפראג, זכה משוידובדזה בפעם השנייה בתואר האירופי. הוא החל את דרכו בשלב שמינית הגמר בו ניצח בווזארי את מיהרק אקוס הטורקי. ברבע הגמר הוא ניצח את סאבה קראקיזידי היווני ובחצי הגמר גבר באיפון על יאניסלב גרצ'ב הבולגרי. בגמר משוידובדזה התמודד מול בן ארצו, יאגו אבולדזה הרוסי, וניצח באיפון ארבע שניות לסיום הקרב.
באולימפיאדת טוקיו 2020, משוידובדזה התחרה בקטגוריית המשקל עד 60 ק"ג והודח בקרב הראשון לאחר הפסד בווזארי לטורניקה צג'קדואה ההולנדי.
הערות שוליים

↑  מידע על הג'ודוקא באתר JudoInside.
רוברט מרטינק

| --- | --- |
אין תמונה חופשית
 לידה:  2 בפברואר 1889 גראצן, האימפריה האוסטרו-הונגרית האימפריה האוסטרו-הונגרית
 פטירה:  28 ביוני 1944 (בגיל 55) ברזינו, ברית המועצות ברית המועצות
 מדינה:  אוסטריה 
 השתייכות:  האימפריה האוסטרו-הונגרית האימפריה האוסטרו-הונגרית   אוסטריה הרפובליקה האוסטרית הראשונה   גרמניה הנאצית גרמניה הנאצית
 תקופת הפעילות:  1914–1944 (כ־30 שנה)
 דרגה:   גנרל חיל התותחנים (ורמאכט)
 תפקידים בשירות
 מפקד הדיוויזיה ה-267   הדיוויזיה ההררית ה-7   מפקד קורפוס הפאנצר ה-39
 פעולות ומבצעים
 מלחמת העולם הראשונה   מלחמת העולם השנייה
 עיטורים
   צלב האבירים של צלב הברזל עם עלי אלון   צלב הברזל דרגה ראשונה   צלב הברזל דרגה שנייה   הצלב הגרמני בזהב
 
רוברט מרטינק (בגרמנית: Robert Martinek;‏ 2 בפברואר 1889 – 28 ביוני 1944) היה מפקד בכיר בוורמאכט, שפיקד על כוחות במלחמת העולם השנייה.
ביוגרפיה > קריירה מוקדמת

מרטינק נולד ב-2 בפברואר 1889 בגראצן, שהשתייכה לאימפריה האוסטרו-הונגרית. בשנת 1914 הוא התגייס לצבא האימפריה האוסטרו-הונגרית, והצטרף לרגימנט ארטילריית השדה ה-8 (קייזר), ולחם עמו במהלך מלחמת העולם הראשונה בחזית הרוסית והאיטלקית.
לאחר המלחמה נשאר מרטינק בצבא אוסטריה, ומילא בו תפקידי פיקוד ומטה. ב-4 בנובמבר 1930 הוא הועלה לדרגת אוברסט לוטננט ומונה למפקד בית הספר לתותחנים, ובשנת 1934 הועלה לדרגת אוברסט. ב-1 באוקטובר 1937 מונה למפקח התותחנים של הכוחות המזוינים האוסטריים, ולאחר האנשלוס הצטרף לוורמאכט.
ביוגרפיה > מלחמת העולם השנייה

לאחר המערכה בפולין מונה מרטינק למפקד פיקוד הארטילריה ה-7, שהיה חלק מהקורפוס ה-7, ולחם עמו במהלך המערכה על צרפת ומבצע ברברוסה, וב-1 ביוני 1941 הועלה לדרגת גנרל מיור. ב-10 בנובמבר 1941 הוא מונה למפקד הדיוויזיה ה-267, ולחם עמה במהלך הקרב על מוסקבה. ב-1 בדצמבר 1941 הוא הועלה לדרגת גנרל לוטננט, וב-26 בדצמבר הוא קיבל את עיטור צלב האבירים של צלב הברזל. ב-1 בינואר 1942 הוא מונה למפקד הדיוויזיה ההררית ה-7, וב-7 ביוני 1942 מונה למפקד הארטילריה של הארמייה ה-11, והיה אחראי על פעולות הארטילריה במהלך המצור על סבסטופול. ביולי 1942 הוא שוב מונה למפקד הדיוויזיה ההררית ה-7, וב-1 בדצמבר 1942 מונה למפקד קורפוס הפאנצר ה-39. ב-1 בינואר 1943 הועלה לדרגת גנרל חיל התותחנים, וב-21 במרץ 1943 הוענק לו עיטור הצלב הגרמני בזהב. ב-10 בפברואר 1944 הוענק לו תוספת עלי האלון לעיטור צלב האבירים של צלב הברזל. מרטינק פיקד על הקורפוס במהלך מבצע בגרטיון, וב-28 ביוני 1944 נהרג על יד מפקדתו בברזינו במהלך תקיפה אווירית רוסית.
ראש ממשלת גאורגיה

| --- | --- |


 איוש נוכחי:  איראקלי קובאחידזה
 תאריך כניסה לתפקיד:  8 בפברואר 2024
 תחום שיפוט:  גאורגיה 
 ייסוד המשרה:  23 באוגוסט 1991 
 איוש ראשון:  בסריון גוגושווילי
 אתר רשמי
 
ראש ממשלת גאורגיה בגאורגית: საქართველოს პრემიერ-მინისტრი סַכַּרתְּווֶלוֹס פּרֵמִייר-מִינִיסטרִי) הוא ראש הממשלה (אנ') הגאורגית וראש הרשות המבצעת של גאורגיה. ראש הממשלה מארגן, מכוון ומפקח על ביצועי הממשלה וחותם על החוקים של הממשלה. הוא האחראי למינוי ופיטורי שרים בממשלה. ראש הממשלה מייצג את גאורגיה ביחסי חוץ וחותם על הסכמים בינלאומיים בשם המדינה. הוא האחראי לפעילות הממשלה בפני הפרלמנט של גאורגיה.
המפלגה המובילה בבחירות הפרלמנטריות בוחרת את המועמד לראשות הממשלה. והמועמד צריך לזכות בהצבעת אמון (אנ') הפרלמנט. לאחר שזכה באמון הפרלמנט ימונה המועמד לתפקיד ראש ממשלת גאורגיה על ידי נשיא גאורגיה.
היסטוריה

משרד ראש הממשלה נוסד לראשונה בשנת 1918 עם יסוד הרפובליקה הדמוקרטית של גאורגיה והמשרה בוטלה כאשר גאורגיה הפכה לחלק מברית המועצות.
המשרד נוסד מחדש כאשר גאורגיה הפכה עצמאית שוב. בין ה-8 בדצמבר 1995 ו-17 בנובמבר 2004, המשרד נקרא "שר המדינה", ולאחר מכן שמו שונה בחזרה ל"משרד ראש הממשלה".
הוא מאובטח על ידי אנשי שירות אבטחת המדינה המיוחד.
ראשי ממשלות גאורגיה

| 0 | 1 | 2 | 3 | 4 |
| --- | --- | --- | --- | --- |
|  | שם | נכנס לתפקיד | סיים את התפקיד | מפלגה |
| 1 | נואה רמישווילי | 26 במאי 1918 | 24 ביוני 1918 | מפלגת הפועלים הסוציאל-דמוקרטים |
| 2 | נואה ז'ורדניה | 24 ביוני 1918 | 18 במרץ 1921 | מפלגת הפועלים הסוציאל-דמוקרטים |
| 3 | סרגיי קבטרדזה | 18 במרץ 1921 | 1 בפברואר 1923 | מפלגה העבודה הסוציאל-דמוקרטית |
המשרד בוטל
| 4 | תנגיז סיגואה (בפעם הראשונה) | 15 בנובמבר 1990 | 18 באוגוסט 1991 | (אין) |
|  | מורמן אומנידזה (ממלא מקום) | 18 באוגוסט 1991 | 23 באוגוסט 1991 | (אין) |
| 5 | בסריון גוגושווילי | 23 באוגוסט 1991 | 6 בינואר 1992 | השולחן העגול - גאורגיה החופשית |
|  | תנגיז סיגואה (בפעם השנייה) | 6 בינואר 1992 | 6 באוגוסט 1993 | (אין) |
|  | אדוארד שוורדנדזה (ממלא מקום) | 6 באוגוסט 1993 | 20 באוגוסט 1993 | (אין) |
| 6 | אותר פצציה | 20 באוגוסט 1993 | 5 באוקטובר 1995 | (אין) |
| 7 | ניקו לקישווילי | 8 בדצמבר 1995 | 7 באוגוסט 1998 | ארגון האזרחים של גאורגיה |
| 8 | וז'ה לורתכיפאנידזה | 7 באוגוסט 1998 | 11 במאי 2000 | ארגון האזרחים של גאורגיה |
| 9 | גיאורגי ארסנישווילי | 11 במאי 2000 | 21 בדצמבר 2001 | ארגון האזרחים של גאורגיה |
| 10 | אוותנדיל ג'ורבנידזה | 21 בדצמבר 2001 | 27 בנובמבר 2003 | ארגון האזרחים של גאורגיה |
| 11 | זוראב ז'ווניה | 27 בנובמבר 2003 | 3 בפברואר 2005 | התנועה הלאומית הדמוקרטית |
|  | גיאורגי ברמידזה (ממלא מקום) | 3 בפברואר 2005 | 17 בפברואר 2005 | התנועה הלאומית הדמוקרטית |
| 12 | זוראב נור'אידלי | 17 בפברואר 2005 | 16 בנובמבר 2007 | התנועה הלאומית הדמוקרטית |
| 13 | לאדו גורגנידזה | 16 בנובמבר 2007 | 27 באוקטובר 2008 | (אין) |
| 14 | גריגול מגאלובלישווילי | 27 באוקטובר 2008 | 30 בינואר 2009 | (אין) |
| 15 | ניקה גילאורי | 30 בינואר 2009 | 4 ביולי 2012 | (אין) |
| 16 | ואנו מראבישווילי | 4 ביולי 2012 | 25 באוקטובר 2012 | התנועה הלאומית הדמוקרטית |
| 17 | בידזינה איוואנישווילי | 25 באוקטובר 2012 | 20 בנובמבר 2013 | החלום הגאורגי |
| 18 | איראקלי ר'אריבאשווילי | 20 בנובמבר 2013 | 30 בדצמבר 2015 | החלום הגאורגי |
| 19 | גאורגי קויריקשווילי | 30 בדצמבר 2015 | 20 ביוני 2018 | החלום הגאורגי |
| 20 | ממוקה בחטדזה | 20 ביוני 2018 | 2 בספטמבר 2019 | החלום הגאורגי |
| 21 | גיאורגי גאחאריה | 2 בספטמבר 2019 | 18 בפברואר 2021 | החלום הגאורגי |
| 22 | איראקלי ר'אריבאשווילי | 22 בפברואר 2021 | 8 בפברואר 2024 | החלום הגאורגי |
| 23 | איראקלי קובאחידזה | 8 בפברואר 2024 | מכהן | החלום הגאורגי |
לקריאה נוספת

דיאטר נוהלן, פלוריאן גרוץ וכריסטוף הרטמן, הבחירות באסיה ובפאסיפיק: מדריך נתונים, עמ' 403–404, באנגלית מסת"ב 019924958X
הערות שוליים

↑  על פי סעיפים 1–5 בחוקת גאורגיה (אנ').
שון קלייבר

שון דזמונד קלייבר (בהולנדית: Sean Desmond Klaiber; נולד ב-31 ביולי 1994) הוא כדורגלן הולנדי-סורינאמי המשחק בעמדת המגן הימני בברונדבי.
קריירת מועדונים

קלייבר, התחיל לשחק כדורגל במספר מועדוני כדורגל מקומיים ובהם גם זו של אייאקס. בשנת 2007 הצטרף לאקדמיה של אוטרכט. ב-29 באוקטובר 2013, קלייבר ערך את הופעת הבכורה שלו בקבוצה הבוגרת בניצחון 1-2 נגד קוזאקן בויס במסגרת הגביע ההולנדי. ב-23 בפברואר 2014 ערך את הופעת הבכורה שלו בליגה ההולנדית בניצחון 0-1 נגד חרונינגן.
בינואר 2015 הושאל לדורדרכט עד לסיום העונה. ב-27 בפברואר הבקיע את שער הבכורה שלו בקריירה בניצחון 1-2 נגד גו אהד איגלס. בסיום העונה, חזר לאוטרכט. ב-20 ביולי 2017 הבקיע את שער הבכורה שלו בזירה האירופית בניצחון 1-3 נגד ולטה במסגרת מוקדמות הליגה האירופית.
ב-1 באוקטובר 2020 קלייבר חתם לשלוש שנים באייאקס עם אופציה לעונה נוספת, בה התאחד עם אריק טן האך שאימן אותו בעבר באוטרכט. הוא חתם בה כמחליפו של סרג'יניו דסט שעזב לברצלונה. ב-18 באוקטובר ערך את הופעת הבכורה שלו בקבוצה בניצחון 1-5 נגד הירנפיין.
ב-29 באוגוסט 2022 חתם באוטרכט.
ב-1 בספטמבר 2023 חתם בברונדבי מליגת העל הדנית.
קריירה בינלאומית

קלייבר נולד בהולנד להורים לממוצא סורינאמי ולכן היה זכאי לייצג את שני הלאומים בזירה הבינלאומית. בצעירותו, קלייבר שיחק בנבחרת הצעירה של הולנד.
ב-13 ביוני 2021 קלייבר החליט לייצג את סורינאם וכעבור שבועיים זומן לסגל הנבחרת הלאומית לקראת גביע הזהב 2021. ב-12 ביולי 2021 ערך את הופעת הבכורה שלו בנבחרת בהפסד 2-0 לג'מייקה.
תארים

ליגת העל ההולנדית: 2020/2021, 2021/2022
הגביע ההולנדי: 2020/2021
ראש ממשלת דרום אפריקה

ראש ממשלת דרום אפריקה (באנגלית: Prime Minister of South Africa, באפריקאנס: Premier Minister van Suid-Afrika או Eerste Minister van Suid-Afrika) היה תפקידו של מי שעמד בראש ממשלת דרום אפריקה בין השנים 1910–1984.
היסטוריה

תפקיד ראש ממשלת דרום אפריקה הונהג בשנת 1910 כאשר הוקם איחוד דרום אפריקה. עד שנת 1961 בוצע המינוי לתפקיד על ידי המושל הכללי של דרום אפריקה ולאחר מכן על ידי נשיא דרום אפריקה. למעשה, מי שהתמנה לתפקיד היה מנהיג מפלגת הרוב בפרלמנט. ראש הממשלה הראשון היה לואי בותה, לשעבר גנרל בורי במלחמת הבורים השנייה. בותה היה הדמות הפוליטית המובילה של המדינה ולמעשה ראש הרשות המבצעת, אשר סמכויותיו דומות למקבילו הבריטי.
משרת ראש הממשלה בוטלה ב-1984, כאשר בתוקף החוקה החדשה ניתנו סמכויותיו לנשיא המדינה ולמעשה מוזגו שני התפקידים יחדיו. ראש הממשלה האחרון, פיטר וילם בותה הפך להיות נשיא לאחר השינוי בחוקה.
בדרום אפריקה שלאחר האפרטהייד, קראה מפלגת החופש אינקתה, לפיצול מחדש של התפקיד, כשראש הממשלה יהיה ראש הרשות המבצעת, כדי למנוע מצב של משטר חד-מפלגתי
ראו גם

נשיא דרום אפריקה
הערות שוליים

↑  חוקת דרום אפריקה מ-1983 סעיף 102 (2) b
↑  IFP: Statement by Mangosuthu Buthelezi, Inkatha Freedom Party Leader, welcomes Constitutional Court judgment on regulation of introduction of bills
רובין הודון

| --- | --- |
אין תמונה חופשית
 לידה:  28 במרץ 1939 (בן 85) ניוקאסל, הממלכה המאוחדת 
 מדינה:  אנגליה 
 https://robinhawdon.com
 פרופיל ב-IMDb
 
רובין הודון, ידוע בישראל גם כ"האודן" (באנגלית: Robin Hawdon, נולד ב-28 במרץ 1939 בניוקאסל-אפון-טיין, אנגליה) הוא שחקן תיאטרון וקולנוע ומחזאי אנגלי.
ביוגרפיה

רובין נודע בשנות השישים כשחקן בסדרות טלוויזיה כמו ‘Compact’, ‘Flying Swan’, ‘Robin’s Nest’, וכן בסרטי קולנוע. שיחק, בין השאר גם בסיטקום ‘Chalk and Cheese’ לצדו של מייקל קרופורד.
הקריירה הקולנועית שלו פרצה בעיקר הודות להשתתפותו בסרט "When Dinosaurs Ruled the Earth" (כשהדינוזאורים שלטו על כדור הארץ) שבו שיחק תפקיד של אדם קדמון.
שיחק בהמשך בתיאטראות בלונדון ובפרובינציה תפקידים מרובים - מהמלט והנרי החמישי ועד הנרי היגינס. בשנים 1983–1986 שימש כמנהל התיאטרון המלכותי בבאת'.
מאוחר יותר הקדיש עצמו יותר לכתיבת מחזות. יצירותיו הראשונות זכו בהצלחה מסחרית בתיאטרון המפסטד ובפסטיבלים לתיאטרון בזלצבורג ופסטיבל אדינבורו.
רובין הודון נשוי לשילה, פסיכותרפיסטית וסופרת, ולזוג שתי בנות. הוא מתגורר לסירוגין בבאת', בדרום צרפת ובאוסטרליה.
פילמוגרפיה מובחרת

טארה
Zeta One 1969 בתפקיד ג'יימס וורד
Burke and Hare 1972 בתפקיד לורד אנגוס מקפי
Bedazzled 1967, בתפקיד המורה לנבל רנדולף
1962 We Joined the Navy
"The Day the Earth Caught Fire" 1961
מחזות

1965 - Barn Dance (ריקוד האסם) תיאטרון המפסטד, לונדון
1967 -The Secret (הסוד) בפסטיבל זלצבורג וקינג'ס לין
1970 -The Hero(הגיבור) - בפסטיבל אדינבורו
1974-1973 The Mating Game (משחק חיזור) - רץ זמן ממושך בתיאטרון אפולו, לונדון, הוצג במעל שלושים ארצות ברחבי עולם
1976 There's a Small Hotel (יש מלון קטן) פארסה צרפתית, הועלה בצרפת, גרמניה וסקנדינביה
1979 -1980 People (אנשים) מחזמר, תיאטרון ריצ'מונד אורנג' טרי, התיאטרון המלכותי וינדזור
1985-1983 Birthday Suite (דירת יום ההולדת) הועלה ברחבי אירופה
The Old Devils 1989 -(השדים האלה) עיבוד של הרומן של קינגסלי אמיס, תיאטרון קלויד
Revenge (נקמה)- תיאטרון רדגרייב, התיאטרון המלכותי וינדזור וברחבי אירופה
1992 - Don't Rock the Boat תיאטרון רדגרייב
2002-1994Perfect Wedding (חתונה מושלמת)
1997-1991Don't Dress for Dinner (אל תתגנדר בשביל ארוחת ערב) (לפי המחזה של מארק קאמולטי) Pyjama pour Six - תיאטרון אופול, תיאטרון דאצ'ס, לונדון, הועלה בגרמניה, סקנדינביה, הולנד
2000 God and Stephen Hawking(אלהים וסטיבן), התיאטרון המלכותי באת'
2002 Shady Business (עסקים אפלים)
War
A Surfeit of Lovers /Panic (עם הוקרה לז'ורז' פדו) (פאניקה)
תרגומים לעברית

חתונה מושלמת (Perfect Wedding) הועלה בהבימה, בשנת 2006, בבימוי מושונוב
פאניקה (A Surfeit of Lovers /Panic) בתרגומו של ירון פריד, בימוי:אלון אופיר, הועלה בתיאטרון הבימה, 2015
תסריטים לקולנוע וטלוויזיה

1965 Barn Dance בטלוויזיה הגרמנית והאוסטרית
1967 - The Secret בטלוויזיה הגרמנית
The Mating Game ל"רנק פילמס" ולטלוויזיה הגרמנית
Scotia Films ,The Battle of Trafalgar
Scully ל Independent Films
2002-2000 The Big Day לפי Perfect Wedding, בטלוויזיה הגרמנית והפולנית
רומנים

"A Rustle in the Grass" (אל תכשכש בעשב) על מושבת נמלים
The Journey (המסע)
Survival of the Fittest (הישרדותם של החזקים)
ריח כף הרגל

| --- | --- |
 שיוך:  ריח גוף 
 מיקום אנטומי:  כף רגל 
 תיאור ב:  Meyers Konversations-Lexikon, 4th edition (1885–1890) 
 
מתקן לשטיפת כפות רגליים בחופי האי גראן קנריה שבאיים הקנריים
ריח כף הרגל הוא סוג של ריח גוף היוצא מכפות הרגליים של בני האדם. ריח זה נחשב לבלתי נעים, אם כי הוא יכול להיות גם מוקד משיכה והתמכרות למי שיש להם פטיש לכפות רגליים, ובאופן ספציפי יותר לאנשים הנמשכים לריחות גוף, תופעה המכונה "אולפקטופיליה".
הגורמים לריח

הסיבה העיקרית לריח בכף הרגל היא זיעה. הזיעה כשלעצמה היא חסרת ריח, ועם זאת, היא יוצרת סביבה נוחה לשגשוג חיידקים מסוימים, ואלו יוצרים חומרים ריחניים. חיידקים אלה נמצאים באופן טבעי על העור כחלק מהמיקרואורגניזם האנושי.
החלק הקדמי של כף הרגל מייצר יותר זיעה.
הריח מתעצם כתוצאה מגורמים המגבירים הזעה, כגון נעילת נעליים סגורות. גם גריבת גרביים יכולה ללכוד את שערות הרגל, במיוחד באזור האצבעות, ועלולה לתרום להעצמת הריח על ידי הגדלת שטח הפנים שבו חיידקים יכולים לשגשג.
בהתחשב בכך שהגרביים נמצאות במגע ישיר עם כפות הרגליים, גם החומרים שהן עשויות מהם יכולים להשפיע על ריח כף הרגל. חומרים סינתטיים כגון פוליאסטר וניילון יוצרים יותר מחנק ופחות אוורור לכף הרגל מאשר חומרי כותנה או צמר, ובכך מגבירים זיעה וריחות. מנגד הם יכולים להפחית את שכיחותן של שלפוחיות בכף הרגל על ידי יצירת נימיות (קפילריות) שמוליכות את הזיעה. בשל הגברת הריח של חומרים אלו, מטפלים בגרביים סינתטיים בכימיקלים שונים כדי לסייע בהפחתת הריח.
נעילת נעליים סגורות (כגון נעלי בלט) ללא גרביים מובילה למצב של הצטברות זיעה, תאי עור מתים, לכלוך, שמנים, וכן לגורמים נוספים לצמיחה חיידקית המגבירה את הריח. פעולת הנעה והגבהה של הנעליים בכל פעם שכפות הרגליים מתחילות להרגיש "חמות" או מזיעות יכולה לסייע בהפחתת הריח הנובע באזור.
תכונות הריח

ריח כף הרגל מתואר לעיתים קרובות כריח סמיך וצפוף ודומה לריחם של גבינה, חומץ מאלט או אמוניה. חיידקי ברביבקטריום (אנ') נחשבים לגורם העיקרי של ריחות בכף הרגל, מאחר שהם בולעים עור מת שעל כפות הרגליים, ותוך כדי תהליך הבליעה הם ממירים את חומצת האמינו מתיונין לתוך מתאנתיול, שהוא גז חסר צבע עם ריח גופריתי ייחודי המזכיר כרוב רקוב. העור המת שיוצר את התהליך הנזכר נפוץ במיוחד על סוליות כפות הרגליים, וכן בין האצבעות. חיידקי הברביבקטריום מצויים גם בכמה סוגי גבינות כגון גבינת לימבורגר, ולכן ריח כף הרגל לעיתים מזכיר ריח של גבינות מסוימות.
חומצה איזובליתית, שהיא מקור נוסף לריח כף הרגל, מיוצרת על ידי סטפילוקוקוס אפידרמידיס, מין חיידק הנמצא בדרך כלל על עור האדם, וכן גם הוא נמצא במספר סוגים שונים של גבינות.
מיקרואורגניזמים אחרים המפיצים את ריח כף הרגל כוללים את הקורינבקטריום, המיקרוקוסקי והפיטירוספורום.
בארט קנולס מאוניברסיטת ווגנינגן החקלאית שבהולנד זכה בשנת 1996 בפרס איג נובל ההומוריסטי, על כך שהוכיח כי יתושת הגמביה ממשפחת הכולכיתיים, הידועה בכך שמעבירה את מחלת המלריה בעקיצותיה, נמשכת במידה שווה לריח גבינות לימבורגר ולריח כפות רגליים אנושיות.
מניעת הריח

שמירה על היגיינת כף הרגל היא הדרך הטובה ביותר למנוע את הריח הנובע ממנה, כיוון שהיא מחסלת את החיידקים הגורמים לריח, לדוגמה, על ידי קילוף תאי עור מתים. כך, בטיפולי פדיקור נוהגים לקלף תאי עור מתים בעזרת אבן פומיס ובדרכים נוספות.
כפות רגליים או גרביים מלוכלכות יכולות לתרום לריח. גרביים העשויות מחומרים סינתטיים נוטות להסריח יותר מאשר גרביים העשויות מבדים טבעיים או מבודדים, כגון תערובת של כותנה ופוליאסטר.
הליכה בנעלי פיפ-טואו פתוחות, בכפכפים או ברגליים יחפות יכולה אף היא לתרום למניעת התפתחות הריח, עקב אוורור כפות הרגליים במצב זה, אם כי במצב זה צריך לרחוץ את הלכלוך הנדבק באופן טבעי לכפות הרגליים בהליכה בכפות רגליים חשופות, פעולה המומלצת גם בלי קשר להליכה היחפה על מנת לשמור על כפות רגליים רכות ללא התייבשות העור.
סודה לשתייה משמשת כתכשיר ביתי וזול למניעת ריח בכף הרגל. עם זאת, היקף השפעתה על החיידקים הספציפיים הגורמים לריח אינו ברור דיו. שימוש בתמיסה המכילה כ-10% אקונומיקה ביתית ו-90% מים, הורגת את החיידקים הגורמים לריח בכפות הרגליים. ניתן להשתמש במברשת כדי לנקות בין אצבעות כף הרגל. שטיפת כפות הרגליים פעמיים ביום עם תרכובת איזופרופנול היא תכשיר ביתי נוסף למניעת ריח בכפות הרגליים.
תכשירים ביתיים נוספים שאפשר להשתמש בהם לצורך מניעת הריח בכפות הרגליים הן: חומץ תפוחים, שמן זית עם מלח ושמן עץ התה, ותכשירים רבים נוספים.
כמו כן, פותחו כמה אבקות ופחם פעיל, לצורך מריחתם על מדרסי הנעליים, במטרה למנוע ריח של כף הרגל על ידי כך שנמנעת הזעת האזור, ובכך נשמרות כפות רגליים יבשות, והריח לא מתפתח.
משיכה לריח

ריח כף הרגל הוא אחת הצורות הנפוצות ביותר של אולפקטופיליה (אנ') (משיכה לריחות גוף). במחקר שנערך בשנת 1994, 45% מאלה שהגדירו את עצמם כבעלי פטיש לכפות רגליים נמצאו כנמשכים לריח גרביים או כפות רגליים ריחניות ומסריחות.
הפסיכולוג והנוירולוג זיגמונד פרויד, מאבות הפסיכואנליזה, ומי שכינה את תופעת האולפקטופיליה בשם זה, ראה באולפקטופיליה את אחד מהגורמים הראשיים להתפתחות הפטיש לכפות רגליים אצל אנשים. לטענתו, נטיית המשיכה לכפות רגליים היא נרכשת ואינה מולדת, ואנשים פיתחו את הנטייה לאחר שמגיל צעיר התמכרו לריח כף הרגל, דבר שבשלב מאוחר יותר גרם להם לפתח משיכה לכף הרגל עצמה.
הערות שוליים

↑  "The History of Footwear - Foot Fetish and Shoe Retifism". נבדק ב-28 במאי 2018. {{cite web}}:  (עזרה)
↑  "INTERACTION OF SILVER NITRATE WITH COMMERCIALLY AVAILABLE COTTON SOCKS; RELATIONSHIP TO THE ANTIBACTERIAL ACTION OF SILVER IONS" (PDF). 21 בפברואר 2015. נבדק ב-31 במרץ 2015. {{cite web}}:  (עזרה)
↑  Smelly Feet (Foot Odor) ePodiatry.com
↑  Betsy's Bacteria Wheaton College Quarterly
↑  Ara, Katsutoshi; Masakatsu Hama; Syunichi Akiba; Kenzo Koike; Koichi Okisaka; Toyoki Hagura; Tetsuro Kamiya; Fusao Tomita (באפריל 2006). "Foot odor due to microbial metabolism and its control". Canadian Journal of Microbiology. 52 (4): 357–364. doi:10.1139/w05-130. ISSN 0008-4166. PMID 16699586. נבדק ב-2012-05-09. {{cite journal}}:  (עזרה)
↑  Kanlayavattanakul, M; Lourith N (באוגוסט 2011). "Body malodours and their topical treatment agents". International Journal of Cosmetic Science. 33 (4): 298–311. doi:10.1111/j.1468-2494.2011.00649.x. PMID 21401651. {{cite journal}}:  (עזרה)
↑  "2006 Nobel Prize Announcements". The Nobel Prize Internet Archive.
↑  Bart G.J. Knols (9 בנובמבר 1996), "On Human Odour, Malaria Mosquitoes, and Limburger Cheese", The Lancet, 348: 1322, doi:10.1016/S0140-6736(05)65812-6, PMID 8909415 {{citation}}:  (עזרה)
↑  "The solution - Stinkyfeet". Stinkyfeet (באנגלית אמריקאית). נבדק ב-2016-02-12.
1 2  "הסיבות להתפתחות ריח רע בכפות הרגליים והדרכים בהן ניתן לטפל בו", באתר "בא-במייל"
↑  דיתה עפרים, 10 טיפים לטיפוח כפות הרגליים, באתר ynet, 25 ביוני 2007
1 2  "דאודורנט רגליים: תתפלאו, יש לכם את זה בארון", באתר nrg
↑  Patricia B. Sutker; Henry E. Adams (2001), Comprehensive handbook of psychopathology, p. 762, ISBN 978-0-306-46490-4
↑  Sigmund Freud, On Sexuality (PFL 7) p. 68n
זיעה בכפות הרגליים כמו גם עור מת בסוליות כפות הרגליים הם מהגורמים המרכזיים להתפתחות הריח היוצא מכפות הרגליים.
הליכה ברגליים יחפות או בנעליים פתוחות יכולה להועיל במניעת הריח היוצא מכפות הרגליים.
הרחת כפות רגליים במהלך סשן פטיש לכפות רגליים.
רוסולי

| --- | --- |

 
 מאכלים
 סוג:  סלט 
 מוצא:  פינלנד 
 
במטבח הפיני, רוסולי (בפינית: Rosolli) הוא סלט הנאכל בעיקר כתוספת קרה למנה, במיוחד כחלק מארוחת חג המולד הפינית המסורתית.
סקירה כללית

רוסולי עשוי מירקות שורש מבושלים, חתוכים לקוביות, במיוחד סלק, גזר ותפוחי אדמה, לעיתים קרובות בשילוב עם מלפפון חמוץ אחד או יותר (בחומץ או במלח), בצל חי ותפוח. וריאציות עשויות לכלול גם מרכיבים נוספים כגון דג מלוח או ביצה מבושלת, ובמקרה זה סביר להניח שהסלט מוגש כמנה ראשונה (מתאבן) ולא כתוספת למנה עיקרית.
רוסולי מוגש לעיתים קרובות עם רוטב עשוי קצפת או מוצר שמנת חמוצה הזמין בפינלנד בשם kermaviili (בהיותו סוג של וילי (כמו יוגורט או קפיר) עשוי משמנת חמוצה, מרוכז בחומץ או בנוזל הכבישה של הסלק, שגם צובע את השמנת לורוד.
מנות דומות נמצאות ברחבי צפון אירופה, מארצות השפלה ברחבי סקנדינביה ועד רוסיה. במיוחד הוינגרט הרוסי דומה מאוד לרוסולי הפיני.
אטימולוגיה

לפי כמה מקורות, המילה רוסולי מגיעה מהמילה הרוסית rassol, שמשמעותה מי מלח, אם כי לא ידוע כיצד זה הגיע למנה המדוברת. במערב פינלנד משתמשים באופן מסורתי במונחים חלופיים כמו punainen salaatti (מילולית "סלט אדום", בתרגום דיאלקטי) או sinsalla (כנראה מהמילה השוודית sillsallad, עבור "סלט הרינג").
ראו גם

וינגרט (סלט)
סלט הרינג
הערות שוליים

↑  "Salaatti". Raholan syötäviä sanoja. נבדק ב-2 ביוני 2018. {{cite web}}:  (עזרה)
רוסולי בחזית עם לאסימסטארין סילי ("הרינג מנפחי זכוכית", הרינג כבוש עם פרוסות בצל וגזר) וברקע בשר חזיר לחג המולד.